**VILNIAUS UNIVERSITETO**

**Tarptautinių santykių ir politikos mokslų institutO   
TARYBA**

**POSĖDŽIO Protokolas**

**Registracijos numeris (1.2 E) 270000-TP-4**

Posėdis vyko: 2025 m. balandžio 22 d., VU TSPM

Posėdžio pirmininkas: Tarybos pirmininkas prof. Ramūnas Vilpišauskas.

Posėdžio sekretorė: administratorė Greta Radzevičiūtė

Posėdyje dalyvavo: Tarybos nariai Ramūnas Vilpišauskas, Ieva Giedraitytė, Margarita Šešelgytė, Vilius Mačkinis, Lina Strupinskienė, Vitalis Nakrošis, Jogilė Ulinskaitė, Ainė Ramonaitė, Deividas Šlekys, Gintas Karalius, Mažvydas Jastramskis, Inga Vinogradnaitė, Vygailė Vilčiauskaitė, Matas Ruškevičius, Julija Jarutytė.

Dalyvavo 15 Tarybos narių iš 19, kvorumas sprendimams priimti buvo.

**POSĖDŽIO DARBOTVARKĖ:**

1. Balsavimas dėl dirbtinio intelekto naudojimo deklaracijos formos tvirtinimo.
2. Balsavimas dėl Globalių iššūkių politikos bakalauro programos privalomųjų adaptyvių praktikų nuostatų tvirtinimo.

**1. PRISTATYTA:** Dirbtinio intelekto naudojimo deklaracijos forma (lietuvių ir anglų kalbomis). Remiamasi Gento Universiteto praktika, kur tokia forma jau yra naudojama. Šioje formoje   
studentai(-ės) nurodo, ar/kaip naudojo DI pateikiamame darbe – ar kaip pokalbių partnerį, ar idėjų generavimui, ar stiliaus taisymui ir pan. Patvirtinus šią formą, ji bus įtraukta į metodologinius nurodymus kaip priedas, kurį būtina pridėti prie kiekvieno pateikiamo rašto darbo arba baigiamojo darbo.

**1. BALSUOTA:** dėl dirbtinio intelekto naudojimo deklaracijos formos tvirtinimo.

**Pritariama bendru sutarimu.**

**2. PRISTATYTA:** Globalių iššūkių politikos bakalauro programos privalomųjų adaptyvių praktikų nuostatai reikalingi būsimiems ketvirtakursiams, kuriems rudens semestre numatytos privalomosios adaptyvios praktikos. Turimi praktikos nuostatai parengti lietuvių k. ir išsamiai nepristato adaptyvių praktikų vykdymo. Siūlomi nuostatai parengti remiantis jau turima praktika iš Politikos mokslų programos studentų vykdomų adaptyvių praktikų.

**2. BALSUOTA:** dėl Globalių iššūkių politikos bakalauro programos privalomųjų adaptyvių praktikų nuostatų tvirtinimo.

**Pritariama bendru sutarimu.**

Posėdžio pirmininkas Tarybos pirmininkas prof. Ramūnas Vilpišauskas

Posėdžio sekretorė administratorė Greta Radzevičiūtė